Tercium Ecelesiarum cum suis Capellis, eo temporis spatio, quo Domnus Jocerannus Divini gratia consilii Lingonensis Ecclesiæ sublimatus est Episcopus, Canonici sancti Stephani Divionensis Basilicæ, ejus instinctu atque prudenti consilio, vivere regulariter ceperunt secundum, Apostolicam institutionem, et beati Augustini professionem. Quorum beatam in dei servitio conservationem, nec non et vitæ pauperis asperitatem prospitiens, tribuit, illis secundum quod deus ei habundavit, et temporis oportunitas suppeditavit, concessit namque eis Ecclesiam de Gimellis imperpetuum habere, cum capella de Picangis. Concessit etiam Ecclesiam beati Martini de Prato, quæ sita est justa Divion in parte septentrionali, cum capella de Fontanis ad ipsam Ecclesiam pertenenti. Tribuit quoque Ecclesiam de Olmentiacho, cum capellis ad ipsam pertinentibus, factum est hoc laude et consensu archidiaconorum, Domini videlicet Vilenci Decani, Airardi, Vuarnerici (cantoris), Pagani, archediaconi et præcentoris.